Konsenja kbira ta’ lbies protettiv għall-ħaddiema fil-qasam tas-saħħa fir-Renju Unit kellha tiġi mwarrba, wara li nstab li l-ilbies mhuwiex ta’ kwalità tajba. Il-konsenja kienet mistennija ħafna minħabba nuqqas ta’ tagħmir protettiv (PPE), iżda iktar min-nofsha se jkollha tinżamm maħżuna. L-ilbies kien maħdum minn kumpanija privata fit-Turkija, u twassal fir-Renju Unit mir-Royal Air Force ġimagħtejn ilu. Intqal li b’kollox kienu ordnati 400,000 ġagaga medika, u s’issa r-Renju Unit irċieva 67,000. Minn dawn 4,500 kienu għaddew mit-test ta’ kwalità, waqt li 2,400 oħra weħlu. Il-kumplament għadhom qed jiġu ttestjati.